ชื่อสถานที่: เรโทร บาร์ แอนด์ คาเฟ่
ประเภท: ร้านอาหาร กาแฟ เบเกอรี่
ที่อยู่: 92 บ้านใหม่
ตำบล: บ้านใหม่
อำเภอ: ปากเกร็ด
จังหวัด: นนทบุรี
รหัสไปรษณีย์: 11120
พิกัด: 13.91157, 100.54700


พบกับช่วงเวลาของความสุข พร้อมเพลิดเพลินไปกับบรรยากาศของความทรงจำดีๆ ในระหว่างยุค 70-90 ที่สุดของความเรืองรองในด้านดนตรีและแฟชั่นและผู้คน “เรโทร บาร์ แอนด์ คาเฟ่” ตั้งอยู่บริเวณชั้นล่างของอาคารเดอะ พอร์ทอล ไลฟ์สไตล์คอมเพล็กซ์ (อิมแพ็ค เมืองทองธานี) ติดกับอิมแพ็ค อารีน่า ร้านอาหารที่รวบรวมความสุข โดดเด่นด้วยบรรยากาศสุดเท่ห์ ตกแต่งแบบโมเดิร์นเน้นสีดำ ประดับประดาโคมไฟจากตลับเทปเพลง และลวดลายกำแพงเด่นสะดุดตาด้วยปกเทปและซีดีในอดีตที่ชวนให้คุณได้รำลึกความหลังแสนประทับใจ เสิร์ฟอาหารตั้งแต่เมนูทานเล่นแกล้มเครื่องดื่ม เมนูอาหารไทย ฟิวชั่นจานอร่อย และของหวาน เน้นเรื่องคุณภาพและการคัดสรรวัตถุดิบชั้นดี โดยมีเชฟคุณภาพรังสรรค์ความอร่อยในทุกเมนู เมนูแนะนำ อาทิ ซุปครีมผักโขม สลัดทูน่าโพชเอ้ก สเต็กแซนวิช บรูเขตต้าแซลมอนเมนู ไข่ตุ๋นต้มยำกุ้ง แซลมอนสเต็กกับซอสเปรี้ยวหวาน สปาเก็ตตี้ อากริโย โอริโย และยังมีเมนูบาร์บีคิวย่างสดใหม่บริการทุกวัน พร้อมของหวาน ไอศกรีมซันเดย์ แซนด์วิชไอศกรีม เครื่องดื่มเลิศรสให้คุณสังสรรค์กับเพื่อนที่รู้ใจได้ตลอดทั้งวัน อย่าลืมแวะมาลิ้มรสความอร่อยและสัมผัสบรรยากาศดีๆ ที่ไม่เหมือนใคร ที่จะพาคุณย้อนเวลาให้คิดถึงช่วงเวลาของความทรงจำที่แสนจะประทับใจได้ทุกวัน ที่เรโทร บาร์ แอนด์ คาเฟ่